Lamprofýr

Lamprofýry sú dajkové a žilné vyvreté horniny, ktoré sú svojim minerálnym zložením, štruktúrou a do určitej miery i chemizmom odlišné od bežných plutonických hornín alebo vulkanických hornínKamenický, J., Hovorka, D., 1980, O návrhu subkomisie IUGS pre systematiku eruptív na klasifikáciu a nomenklatúru vulkanických a niektorých ďalších skupín hornín. Mineralia Slovaca, 12, 1, s. 75-88. Sú intermediárne až bázické, zriedkavo až ultramafické horniny s porfýrickou štruktúrou, výrastlicami mafických minerálov. Majú vysoký (2-3 %) obsah K2O. Vyskytujú sa všeobecne v malom objeme najčastejšie v žilách, dajkách, lapolitoch, lakolitoch.

Termín zaviedol Karl Wilhelm von Gümbel v roku 1874.Levinson-Lessing, F. J., Struve, E. A., 1963, Petrografičeskij slovar. Gosgeoltechizdat, Moskva, s. 170

 Petrografia 
Obvykle sú odvodené od syenitovej, dioritovej alebo gabrovej magmy - sú preto radené medzi štiepne žilné horniny. Vyznačujú sa tmavou farbou a veľkou hustotou. Od svojich plutonických ekvivalentov sa neodlišujú iba textúrou. Majú väčšinou porfyrickú štruktúru, sú však mezokrátne až melanokrátne. Obsahujú minerály bohaté na železo a horčík, hlavne biotit (prípadne Fe-flogopit), amfiboly a klinopyroxény (barkevikit, augit). Živce a foidy (ak sú prítomné) sa nachádzajú prevažne iba v základnej hmote. Olivíny, pyroxény, biotit a plagioklasy sú bežne postihnuté hydrotermálnymi premenami. Bežne obsahujú i kalcit, zeolity alebo hydrotermálne minerály. Majú relatívne vysoký obsah K2O, Na2O, H2O, CO2, P3O5 a Ba.Le Maitre, R.W. (Editor) 2002: Igneous rocks: a classification and glossary of terms. Cambridge University Press, Cambridge, 256 s.

 Klasifikácie 
Rozdeľujú sa na dva základné rady:
 vápenato-alkalické (mineta, vogesit, kersantit, spessartit)
 alkalické (camptonit, sannait, monchiquit).

Ako samostatné lamprofýry melilitického zložnenia sú radené alnöit a polzeit.
náhľad|vpravo|QAPF klasifikačný diagram pre lamprofýry.
 Klasifikácia lamprofýrov Svetlé minerály Tmavé minerály Živce Foidy Biotit Hornblend Augit Or > Pl - mineta vogesit -  Or < Pl - kersantit spessartit - Or > Pl Živce > Foidy - - sannait Or < Pl Živce > Foidy - - camptonit - Foidy alebo sklo - - monchiquit

 Výskyt na Slovensku 
Na Slovensku sú výskyty lamprofýrov známe napr. z dajkových telies v kryštaliniku Nízkych Tatier a Malej Fatry.Spišiak, J., Vetráková, L., Chew, D., Ferenc, Š., Šimonová, V., Butek, J., Mikuš, T., 2022: Permian lamprophyres from the Western Carpathians: a review. In: Krmíček, L., Chalapathi Rao, N. V. (eds.), Lamprophyres, lamproites and related rocks as tracers to supercontinent cycles and metallogenesis, Geological Society, London, Special Publications, DOI:10.1144/SP513-2021-159, 513, 1, s. 297 - 321.

 Referencie 

 Iné projekty 

Kategória:Vyvreté horniny